Dinamo a anunțat prețul biletelor la meciul cu Csikszereda! Unde se va juca partida
Dinamo o va întâlni pe FC Csikszereda Miercurea Ciuc în barajul menținerii în Superliga României, luni, 20 mai, de la ora 20:00.
"Câinii roșii" au învins-o pe Petrolul Ploiești în ultima etapă a play-out-ului Superligii. Acestă victorie, acompaniată de rezultate favorabile în celelalte meciuri, a plasat-o pe Dinamo pe locul șapte, primul loc de baraj.
Dinamo a anunțat prețul biletelor la meciul cu Csikszereda
Dinamo București a anunțat pe rețelele sociale că luni prețul biletelor la primul meci din dubla manșă ce o poate ține pe formația din Ștefan cel Mare în primul eșalon fotbalistic românesc. Partida se va disputa pe stadionul „Arena Națională” din București!
„DINAMO ne cheamă.
DINAMO are nevoie de noi pe Arena Națională!
Luni seară, de la ora 20:00, pe cel mai mare stadion al țării, DINAMO vs Csikszereda în prima manșă a barajului menținere în SuperLigă
UN BARAJ PENTRU ISTORIE
Prețurile biletelor:
Peluze: 20 lei
Tribuna 2: 30 lei
Tribuna 1: 40 lei
VIP 2: 90 RON
VIP 1: 120 RON
Lojă: 3000 RON (10 locuri) & 3600 RON (12 locuri)
Biletele se pot achiziționa atât online, cât și fizic, prin rețeaua bilete.ro (Inmedio, Poșta Română, Vodafone) sau la casele de bilete amplasate la Arena Națională, după programul:
• 17 mai (vineri): 12:00 – 19:00 (Pierre de Coubertin)
• 18 mai (sâmbătă): 12:00 – 19:00 (Pierre de Coubertin)
• 19 mai (duminică): 12:00 – 19:00 (Pierre de Coubertin)
• 20 mai (ziua meciului): 12:00 – 20:45 (Pierre de Coubertin & Maior Coravu)
Biletele pot fi folosite în format digital (pe telefon) sau în format fizic (printate).
Corporate Pack și Official Hospitality, pachetele prin care poți achiziționa locuri la lojă sau poți primi reduceri dacă îți aduci colegii la meci, vor fi active.
Abonații vor efectua accesul în baza abonamentului achiziționat la începutul sezonului.
Micii dinamoviști (0-16 ani) beneficiază de gratuitate la tribuna a doua, în baza tichetelor cu valoare 0 selectate de adultul însoțitor, plătitor de bilet (un adult cu bilet poate selecta până la două locuri cu valoare 0 pentru copii).
Elevii, studenții și pensionarii au reducere de 30% la achiziționarea biletelor, în sectorul special alocat al tribunei a II-a.
Persoanele cu dizabilități beneficiază de gratuitate în zonele special alocate, în baza certificatului justificativ, însoțit de actul de identitate, prezentate la casele de bilete.
Pentru orice dificultăți întâmpinate sau informații necesare privind ticketing-ul, nu ezitați să ne scrieți la [email protected].
ÎMPREUNĂ PENTRU DINAMO!”, se arată în comunicatul oficial transmis de club.
Urmăriți SPORT.RO și pe Google News